**Sisekaitseakadeemia 2019/2020. õppeaasta**

 **LINNAORIENTEERUMISE MV**

**J U H E N D**

**EESMÄRK**

Selgitada välja Sisekaitseakadeemia paremad individuaalvõistlejad orienteerumises ning populariseerida selle spordialaga tegelemist.

**AEG JA KOHT**

**TEISIPÄEVAL, 24. märtsil stardiajaga 16.45-18.00 Kase 61 spordikeskusest.**

**VÕISTLUSKLASSID** **NAISED – N21C**

 **MEHED – M21C**

Raja pikkus ca 3 km, leida tuleb 7 kontrollpunkti. Sisekaitseakadeemia territooriumi hoonete asetus on võrreldes kaardil kujutatuga muutunud.

**OSAVÕTJAD**

Osa võivad võtta kõik akadeemia õppurid ja töötajad. Väljaspool arvestust lubatakse osalema ka vilistlasi ja teisi PPA või Vanglateenistuse töötajaid.

**VÕISTLUSTE KORRALDUS**

**Võistluse korraldab Sisekaitseakadeemia, peakohtunik on Leho Tummeleht.**

**VÕITJATE SELGITAMINE**

Individuaalne paremus selgitatakse vastavalt saavutatud kiiremale raja läbimise ajale. Läbima peab kõik raja punktid.

Võistkondlikult toob esikoht üksusele nii palju punkte, kui palju on vastavalt mees- või naisosalejaid, teine koht ühe punkti võrra vähem jne.

**AUTASUSTAMINE**

Meeste ja naiste esikolmikut autasustatakse medalitega, esikohale tulnud võistkonda rändkarikaga. Üle 20 osalejaga võistluse puhul pannakse välja ka mõned loosiauhinnad.

**EELREGISTREERIMINE akadeemia spordikeskusesse Tallinnas Kase 61 reedeks, 20. märtsiks (e-posti aadressil** **leho.tummeleht@sisekaitse.ee****).**

Epp Jalakas

spordijuht-lektor